CELEX: C2005/205/28
Language: da
Date: 2005-08-20 00:00:00
Title: Dommernes fordeling mellem afdelingerne

20.8.2005   
            
            
               DA
            
            
               Den Europæiske Unions Tidende
            
            
               C 205/15
            
         Dommernes fordeling mellem afdelingerne
   (2005/C 205/28)
   Retten har den 7. juli 2005 truffet bestemmelse om af sin midte at oprette fem afdelinger bestående af fem dommere og fem afdelinger bestående af tre dommere for perioden fra den 1. oktober 2005 til den 30. september 2006, og at fordele dommerne mellem afdelingerne på følgende måde:
   Første Udvidede Afdeling, der sættes af fem dommere:
   Præsidenten, B. Vesterdorf, og dommerne R. García-Valdecasas, J.D. Cooke, I. Labucka og V. Trstenjak
   Første Afdeling, der sættes af tre dommere:
   Afdelingsformanden, R. García-Valdecasas, og dommerne J.D. Cooke, I. Labucka og V. Trstenjak
   Anden Udvidede Afdeling, der sættes af fem dommere:
   Afdelingsformanden, J. Pirrung, og dommerne W.H. Meij, N.J. Forwood, I. Pelikánová og S.S. Papasavvas
   Anden Afdeling, der sættes af tre dommere:
   Afdelingsformanden, J. Pirrung, og
   
               a)
            
            
               dommerne W.H. Meij og I. Pelikánová
            
         
               b)
            
            
               dommerne N.J. Forwood og S.S. Papasavvas
            
         Tredje Udvidede Afdeling, der sættes af fem dommere:
   Afdelingsformand, M. Jaeger, og dommerne V.E. Tiili, J. Azizi, E. Cremona og O. Czúcz
   Tredje Afdeling, der sættes af tre dommere:
   Afdelingsformand, M. Jaeger, og
   
               a)
            
            
               dommerne V.E. Tiili og O. Czúcz
            
         
               b)
            
            
               dommerne J. Azizi og E. Cremona
            
         Fjerde Udvidede Afdeling, der sættes af fem dommere:
   Afdelingsformanden, H. Legal, og dommerne P. Lindh, P. Mengozzi, I. Wiszniewska-Białecka og V. Vadapalas
   Fjerde Afdeling, der sættes af tre dommere:
   Afdelingsformand, H. Legal, og
   
               a)
            
            
               dommerne P. Lindh og V. Vadapalas
            
         
               b)
            
            
               dommerne P. Mengozzi og I. Wiszniewska-Białecka
            
         Femte Udvidede Afdeling, der sættes af fem dommere:
   Afdelingsformanden. M. Vilaras, og dommerne E. Martins Ribeiro, F. Dehousse, D. Šváby og K. Jürimäe
   Femte Afdeling, der sættes af tre dommere:
   Afdelingsformanden, M. Vilaras, og
   
               a)
            
            
               dommerne E. Martins Ribeiro og K. Jürimäe
            
         
               b)
            
            
               dommerne F. Dehousse og D. Šváby
            
         I Første Afdeling, der sættes af tre dommere, bliver de dommere, der sammen med afdelingsformanden udgør dommerkollegiet, udpeget i den rækkefølge, der er fastsat i artikel 6 i Rettens procesreglement, med forbehold af sager, som har forbindelse med hinanden. I Anden og Femte Afdeling, der sættes af tre dommere, fungerer afdelingsformanden enten med de dommere, der er nævnt under a), eller med dem, der er nævnt under b), afhængig af, hvilket dommerkollegium den refererende dommer tilhører. I de sager, hvor afdelingsformanden er refererende dommer, fungerer afdelingsformanden med dommerne fra det ene eller det andet af disse dommerkollegier på skift og i den rækkefølge, hvori sagerne registreres, med forbehold af sager, som har forbindelse med hinanden.
   I de sager, hvor den skriftlige forhandling af en sag er afsluttet før den 1. oktober 2005, og den mundtlige forhandling er afholdt eller berammet, fortsætter Første Afdeling, der sættes af tre dommere, i sin hidtidige sammensætning behandlingen af sagen, indtil den mundtlige forhandling er gennemført, og rådslagning og domsafsigelse har fundet sted.
   Sammensætning af den store afdeling
   Retten har den 7. juli 2005 besluttet, at de tretten dommere, som den store afdeling er sammensat af i medfør af procesreglementets artikel 10, stk. 1, i perioden fra den 1. oktober 2005 til den 30. september 2006 er Rettens præsident, afdelingsformændene for Anden, Tredje, Fjerde og Femte Udvidede Afdeling, de dommere fra de udvidede afdelinger, som skulle have truffet afgørelse i sagen, hvis denne var blevet fordelt til en afdeling bestående af fem dommere, samt andre dommere i det antal, det er nødvendigt for at gøre den store afdeling fuldtallig, idet disse dommere udpeges af Rettens præsident blandt dommerne i hver af de øvrige afdelinger efter den rangfølge, som dommerne indtager i deres afdeling efter anciennitet i embedet, jf. artikel 6 i Rettens procesreglement, og i henhold til en rækkefølge, der er gældende i den periode på tre år, for hvilken formændene for afdelinger sammensat af fem dommere er valgt.
   Rettens plenum
   Retten har den 7. juli 2005 i medfør af procesreglementets artikel 32, stk. 1, andet afsnit, besluttet – for de tilfælde, hvor Rettens plenum, efter at der i medfør af procesreglementets artikel 17 er udpeget en generaladvokat, består af et lige antal dommere – at den forud fastlagte rækkefølge skal være gældende i den periode på tre år, for hvilken formændene for afdelinger sammensat af fem dommere er valgt, og at rækkefølgen, ud fra hvilken Rettens præsident udpeger den dommer, der ikke deltager i sagens påkendelse, skal være den omvendte af dommernes rangfølge efter deres anciennitet i embedet, jf. procesreglementets artikel 6, medmindre den således udpegede dommer er den refererende dommer. I så fald udpeges den dommer, der er placeret umiddelbart over ham i rangfølgen.
   Udpegelse af den dommer, der erstatter Rettens præsident i sager om foreløbige forholdsregler
   Retten har den 7. juli 2005 i medfør af procesreglementets artikel 106 besluttet at udpege dommer R. García-Valdecasas, der skal erstatte Rettens præsident i sager om foreløbige forholdsregler, i tilfælde af, at præsidenten har forfald, eller at embedet er ubesat, for perioden fra den 1. oktober 2005 til den 30. september 2006.
   Retningslinjer for sagernes fordeling mellem afdelingerne
   Retten har den 7. juli 2005 i henhold til procesreglementets artikel 12 fastsat følgende retningslinjer for sagernes fordeling mellem afdelingerne for perioden fra den 1. oktober 2005 til den 30. september 2006:
   
               1.
            
            
               Sagerne fordeles umiddelbart efter indleveringen af stævningen til afdelinger bestående af tre dommere, dog med forbehold af en eventuel senere beslutning i medfør af procesreglementets artikel 14 og 51.
            
         
               2.
            
            
               Sagerne fordeles mellem afdelingerne efter tur i den rækkefølge, hvori de registreres på Justitskontoret, særskilt for:
               
                           —
                        
                        
                           sager vedrørende gennemførelsen af de for virksomhederne gældende konkurrenceregler, af statsstøttereglerne og af reglerne vedrørende handelspolitiske beskyttelsesforanstaltninger
                        
                     
                           —
                        
                        
                           de i EF-traktatens artikel 236 og Euratom-traktatens artikel 152 omhandlede sager
                        
                     
                           —
                        
                        
                           de i procesreglementets artikel 130, stk. 1, omhandlede sager om intellektuel ejendomsret
                        
                     
                           —
                        
                        
                           alle andre sager.
                        
                     
         I disse rækkefølger lades Første Afdeling ude af betragtning hver femte gang.
   Rettens præsident kan fravige rækkefølgen under hensyntagen til sammenhængen mellem visse sager eller med henblik på at sikre en ligelig fordeling af arbejdsbyrden.